– Mogu samo reći kako je točno da je skupština održana u skladu s predstečajnom nagodbom – glasi kratka izjava koju nam je danas dao odvjetnik Marijan Hanžeković odgovarajući na pitanje je li preuzeo vlasništvo nad Europa press holdingom.

Prevedeno, Hanžekovićeva izjava znači kako je predstečajna priča medijskog izdavača u čijem su vlasništvu Jutarnji list, Globus, Gloria i druge novine, konačno završila. Hanžeković je postao novi vlasnik, a predstoji mu samo upisati se u registar Trgovačkog suda, potom sazvati novu skupštinu i promijeniti upravu EPH.

Inače, Marijan Hanžeković, branitelj zagrebačkog gradonačelnika Milana Bandića, već godinama slovi kao jedan od najbogatijih hrvatskih odvjetnika i ime mu se godinama nalazi pri vrhu top-lista najbogatijih Hrvata. Prema podacima Poslovne Hrvatske, Hanžeković upravlja s oko 6,1 milijun eura, a njegovo odvjetničko društvo, koje zapošljava 104 osobe, lani je uprihodilo 46,75 milijuna kuna, dok mu je dobit bila 8,37 milijuna kuna.

>> Jedan od najbogatijih hrvatskih odvjetnika: Tko je Marijan Hanžeković?

>> Sudac Kolakušić odbio predstečajnu nagodbu EPH Magazina